Obra Cultural Balear

Cicle dels Sons - Conferència "Beethoven, abans i després" a càrrec de Joan Antoni Ballester
2025-03-25 19:00 - 20:30 (Europe/Madrid)
Claustre de Sant Bonaventura, Llucmajor.
Xerrada “Beethoven, abans i després” amb Joan Antoni Ballester Coll (musicòleg i director de banda).

"Ràdio free Comaco" d'Edgar Cantero - Club de lectura OCB Palma
2025-03-25 19:00 - 21:00
Club de lectura de l’OCB de Palma, que es durà a terme el darrer dimarts de cada mes a les 19 h a Ca n’Alcover.
La programació és la següent:

25 de març: Ràdio free Comaco d’Edgar Cantero
29 d’abril: El sol sortí pel sud de Joan Riera
27 de maig: Veus de mort als encants vells de Sylvia Lagarda
17 de juny: Tiberi Cèsar de Núria Cadenes

Conversam amb Caterina Valriu - Sobre el corpus de rondalles de l'Arxiduc i la seva singular història
2025-03-25 19:30 - 20:30
A Can Domènec, Alcúdia.
Presenta l’acte Antoni Rodríguez.

Convocatòria Assemblea General de Socis 2025
2025-03-26 18:15 - 20:00
L’Assemblea General de Socis de l’Obra Cultural Balear es durà a terme el pròxim dimecres, 26 de març de 2025, a les 18.15 h en primera convocatòria i a les 18.30 h en segona a Ca n’Alcover.
A continuació hi trobareu l’ordre del dia de la sessió:
1. Lectura i aprovació de l’acta anterior
2. Memòria d’activitats del 2024
3. Estat de comptes del 2024
4. Línies generals d’actuació i pla d’activitats del 2025
5. Pressupost del 2025
6. Torn obert de paraules

D’altra banda, volem recordar-vos que els socis podeu delegar la vostra representació i dret a vot, en un altre soci, a través d’un correu on concreteu el nom complet i DNI de la persona delegant i delegada, des de la vostra adreça electrònica de soci enregistrada, a l’adreça secretaria@ocb.cat i abans de dia 26 de març, a les 14 h. També es podrà presentar aquesta delegació, en paper, al secretari de la Junta Directiva i abans del començament de l’Assemblea General de Socis.

Taula rodona de llengua i societat amb Antoni Llabrés, Beatriu Defior i Joan Pau Jordà
2025-03-28 19:00 - 20:30
Primera de les taules rodones organitzades per la delegació de Lloret de l’Obra Cultural Balear amb motiu del primer Centenari.
Una taula dedicada a llengua i societat amb Antoni Llabrés, Beatriu Defior i Joan Pau Jordà.
Modera: Francisca Niell
Serà el divendres, 28 de març, a les 19 h a la Sala de Profundis del Convent de Lloret.

Presentació de la novel·la "Ederek, la Dama de les Tumbagues" de Marc J. Bonet Binimelis
2025-03-28 19:30 - 20:30
Ca ses Monges, Costitx.
Hi intervendran:
– Clara Cassanyes Garcia (historiadora)
– Beti Serra Garau (docent)
– Marc J Bonet (autor)

Conferència "De Llompart a Llompart" a càrrec de Josep Lluís Pol
2025-03-28 20:00 - 21:00
A càrrrec de Josep Lluís Pol i Llompart.

Caminam en català - Excursió des dels Calderers fins el Puig de Sant Nofre
2025-03-29 07:45 - 14:00
Lloc de trobada a les 7.45 h a l’estació del tren de Manacor i des d’aquest lloc, ens distribuirem en cotxes per anar al començament de l’excursió que serà des de l’aparcament de la possessió Els Calderers.
Des d’aquí partirem cap al Puig de Son Nofre i en acabar l’excursió, els qui vulguin podràn dinar al restaurant de Can Tronca.

Com sempre, recomenam dur roba i calçat adient per caminar, aigua, fruita, berenar, etc. També és convenient dur protecció solar maldament encara no sigui l’estiu.
*Aquest és un espai per parlar i practicar el català.

Jornada de formació - Cultiu de la Figuera
2025-03-29 09:00 - 13:00
Camp experimental Son Mut Nou, Llucmajor.

Continguts
1. Teoria (power point)
– Cultura
– Història
– Agronomia
– Varietats autòctones
2. Pràctica
– Plantació
– Poda
– Empelt
3. Tast de figues i rpoductes de Son Mut Nou
Inscripció: llucmajor.ocb@gmail.com / 696 325604
Aportació: 10€ socis OCB / 12€ no
*L’aportació s’abonarà a la fina, en el moment de fer el curs.

Sortida cultural a Pollença - Ruta Costa i Llobera
2025-03-30 08:30 - 13:00
Sortida a les 8.30 h de la plaça de s’Estació, Campos.
Tornada a les 13 h (aprox.).
Ruta Costa i Llobera – Commemoració dels 150 anys de la publicació de “Lo Pi de Formentor”
Can Costa, la Parròquia, Sepulcre d’en Costa i Llobera, Església de Monti-sion…
Lectura d’alguns poemes de Costa i Llobera.
Guia: Tomàs Vibot.
Inscripció: 616 809060 (fins dijous 27 de març)
Aportació autocar: 8€ socis / 12€ no socis

Una passetjada cultural pels Son Muts
2025-03-30 09:30 - 12:30
Sortida a les 9.30 h davant el bar s’Hostal, Montuïri.
Guies: Francesc Canuto i Jeroni Nicolau.
Durada: 2,5 hores.
Dificultat: fàcil.

VI Concurs de gloses Planiol d'Esporles
2025-03-31 00:00 - 23:59
L’OCB d’Esporles us convida a participar en el certament de gloses Planiol d’enguany.
Les gloses es poden lliurar fins al 31 de març de 2025.
Podeu consultar-ne les bases aquí.

Abril - Any Josep Maria Llompart
2025-04-01 00:00 - 23:59

Tots Plegats - Cuinam amb Pep Socies
2025-04-02 18:30 - 20:00
El projecte Tots Plegats neix amb l’objectiu de promoure l’ús social de la llengua catalana, apropant catalanoparlants i no catalanoparlants a activitats que aprofundeixin en diferents aspectes de la llengua, la cultura i els costums propis de les Illes Balears.

El dimecres, 2 d’abril, es durà a terme una nova activitat del projecte Tots Plegats: Cuinam amb Pep Socies. Serà a les 18.30 h a Ca n’Alcover.

L’activitat és gratuïtat però és necessari inscriure’s. Les inscripcions es poden fer al 971 723 299 o a secretaria@ocb.cat

El dia que va morir David Bowie - Teatre del Mar
2025-04-04 00:00 - 2025-04-06 23:59
Adaptació de la novel·la homònima de Sebastià Portell
Del 4 al 6 d’abril

divendres 20 h
dissabte 20 h
diumenge 19 h
Dramatúrgia i direcció: Pau Coya
Interpretació: Xavi Frau, Catalina Florit i Lluís Febrer
Durada: 60 minuts aprox
Català
El dia que va morir David Bowie, de Sebastià Portell
Un jove travessa Barcelona amb el frenesí d’un llibertí compulsiu. Hi va arribar fa vuit anys amb ganes de menjar-se el món. És a la ciutat on qui cerca, troba. I el nostre protagonista topa amb un entramat de passions, més o menys induïdes, que ell viu amb una inconsciència i una temeritat absolutes. Els seus intents d’acceptar-se, d’encaminar els desitjos de l’entranya, d’encaixar amb el fill ideal que la mare va somniar i els viaranys per on es perd una vegada i una altra l’acaben conduint a una sala d’espera. Allà s’ha de fer unes proves per saber si una malaltia venèria circula pel seu cos. Aquesta saleta serà un purgatori on repensar l’historial de la seva breu existència, una inspecció tècnica de cos i ànima. Aquí l’esverament, vulgui o no, esdevindrà calma centrifugada. L’escriptura de Sebastià Portell torna a esclatar en una novel·la collage: el retrat d’un jove desorientat que fuig de l’intens melodrama que l’enfonsa en la indolència. El dia que va morir David Bowie és un cadàver exquisit debatent-se entre les eleccions personals i la moral de lleixiu que no ens és externa i que, d’una manera o altra, portem a dins.
ENTRADES
Els socis de l’OCB tenen un descompte en la compra d’entrades a les funcions que ofereix el Teatre del Mar. Tant en el sistema de venda d’entrades en línia com en la compra a taquilla, els socis de l’entitat poden seleccionar la tarifa OCB i validar-ne el descompte introduint el seu número de DNI.

Cicle "Boscs i garrigues del Pla de Mallorca" - Xerrada
2025-04-04 18:00 - 19:30
Xerrada al local d’entitats (Llubí), càrrec de Biel Vicens, biòleg.
Inscripció: llubi@ocb.cat / 662505541
Aportació: 5€ socis OCB / 10€ no socis

Conferència "De Llompart a Llompart" a càrrec de Josep Lluís Pol
2025-04-04 19:30 - 20:30
Centre Cultural Espai 36, Sant Llorenç des Cardassar.

Les músiques de Joan Alcover
2025-04-04 20:00 - 22:00
Una proposta que es presentarà demà divendres, 4 d’abril, a les 20 h a Ca n’Alcover.
Un espectacle de poemes i cançons de Joan Alcover amb el tenor José Manuel Sánchez, el pianista Francesc Blanco i l’actriu Paloma Navarro.

Cesk Freixas - Salut, fins aviat
2025-04-04 21:00 - 22:00
Cesk Freixas s’acomiada dels escenaris, sense data de retorn, després de vint-i-un anys fent-nos costat.

El cantautor català actuarà per última vegada a Mallorca divendres, 4 d’abril, a l’espai Sa Font de Pòrtol.

“Salut, fins aviat” són les paraules amb les quals s’acomiada Cesk Freixas, un dels cantautors més destacats de la música catalana actual. Al llarg de més de vint anys, Freixas ha generat una herència musical marcada per la poesia i el compromís social. Les seves cançons han acompanyat a més d’una generació i han estat la banda sonora de més d’un esdeveniment històric. Amb nou discs a les espatlles, i un últim en procés, Cesk Freixas passa per Mallorca, divendres, quatre d’abril a Pòrtol, abans de fer una aturada indefinida del seu projecte musical. Freixas repassarà les cançons més representatives de la seva discografia, en un concert únic, emotiu i especial que esdevindrà el final d’una etapa amb més de 2.500 concerts.

Podeu trobar les entrades a Tickètic.org

Acampallengua 2025
2025-04-05 00:00 - 2025-04-06 23:59
Joves de Mallorca per la Llengua celebra la catorzena edició de l’Acampallengua el cap de setmana del 5 i 6 d’abril a Felanitx

El concert d’enguany comptarà amb un cartell excepcional amb les actuacions com Pitxorines, Maria Hein, O-Erra, La Fúmiga, Pep de la Tona i Fades. La música cent per cent en català tornarà a ser la protagonista. L’Acampallengua no és només un concert, sinó una experiència cultural completa que combina concerts amb més de trenta activitats, entre les quals destaquen activitats lúdiques, concursos i xerrades sobre temes com l’ús del català, el turisme i l’ecologisme. També hi haurà una forta presència de cultura popular amb glosades, ball de bot, castellers… així com pòdcasts en directe amb creadors de contingut destacats del panorama català.
Podeu aconseguir les entrades aquí.

Cicle "Boscs i garrigues del Pla de Mallorca" - Sortida etnobotànica
2025-04-05 09:00 - 13:00
Sortida etnobotànica al Puig Sant Nofre (Sant Joan), càrrec de Biel Vicens, biòleg.
Inscripció: llubi@ocb.cat / 662505541
Aportació: 5€ socis OCB / 10€ no socis

Sortida cultural - Cercant la petjada dels anglesos a s'Albufera del s. XIX
2025-04-05 09:15 - 13:00
Sortida de s’Amarador.
Ruta a peu al parc de s’Albufera guiada per Pere Perelló.
Inscripció: fins dia 3 d’abril al correu campanet@ocb.cat (nom i llinatges i mòbil, en apuntar-vos autoritzau l’ús del vostre contacte per a la creació d’un grup de whatsapp)
Aportació: 3€ socis / 5€ no socis.

Sortida cultural - Binissalem, allà on neixen les muntanyes
2025-04-05 09:50 - 13:30
Trobada a l’estació de Lloseta.
Visita als principals elements patrimonials de Binissalem.
Inscripcions: 645 157586

Homenatge a Guillem Riera
2025-04-05 10:00 - 11:00
Torre del Serral dels Falcons, Porto Cristo.
Morí e combat per l’explosió del seu falconet, el 4 d’abril de 1715, després d’evitar el primer desembarcament de les tropes borbòniques a Mallorca.
Organitza: OCB Manacor i ASM.

Llompartejant per Palma - Ruta pels espais de Josep Maria Llompart
2025-04-05 10:45 - 13:00
Estàtua del Rei Jaume I, Porta Pintada (plaça d’Espanya, Palma).
Ruta pels espais de Josep Maria Llompart guiada per Pilar Arnau.
Inscripció: 615 677506/627 572369.

Sortida cultural - Banyalbufar, poble de la Serra de Tramunta
2025-04-06 08:30 - 15:00
Concentració, a les 8.30 h, al Parc de n’Hereveta, Porreres.
Podrem visitar l’esglèsia parroquial de la Nativitat de Maria i la torre de defensa de la Baronia, farem un recorregut urbà, arribarem a la Cooperativa de Tramuntana Viva de Malvasia i gaudirem de belles panoràmiques de les marades. I altres indrets.
Ens acompanyarà Tomàs Vibot Railakari, bon coneixedor del poble.
Inscripcions: 696149708 (abans de dia 4 d’abril).

Presentació del llibre "Matilde E." de Maria Escalas
2025-04-08 19:00 - 20:00
Clause de Sant Bonaventura, Llucmajor.
Presentació del llibre “Matilde E.” de Maria Escalas amb l’autora acompanyada de l’escriptor Sebastià Alzamora.

Presentació del llibre “Temps i natura a Mallorca” de Miquel Àngel Dora i Pere Vicens
2025-04-09 08:00 - 17:00
Casal Solidari (C/ Major, 114), Pòrtol.

Presentació del llibre "Memòria d'una amnèsia. La història amagada del franquisme a les Balears" d'Antoni Janer
2025-04-10 19:30 - 20:30
Sa Congregació (C/ Rosari, 25), Sa Pobla.
Presentació del llibre “Memòria d’una amnèsia. La història amagada del franquisme a les Balears” d’Antoni Janer Torrens, a càrrec de l’autor.
Presentarà l’acte Pere Perelló.

Presentació del llibre "Cuina de la passió. Gastronomia i etnografia mallorquina de Pasqua" de Tomàs Vibot
2025-04-10 20:00 - 21:30
Santa Margalida – Damunt la Rectoria
